## Odluka o načinu i uvjetima korištenja obvezne rezerve banaka za održavanje njihove dnevne likvidnosti

### NN 73/1991 (31.12.1991.), Odluka o načinu i uvjetima korištenja obvezne rezerve banaka za održavanje njihove dnevne likvidnosti

# NARODNA BANKA HRVATSKE

Na temelju članka 17. stavka 3. točke 3). članka 20. i članka 67. stavka
1. točke 6), te članka 90. stavka 3. Uredbe o Narodnoj banci Hrvatske guverner
Narodne banke Hrvatske donio je

## ODLUKU

### o načinu i uvjetima korištenja obvezne rezerve banaka za održavanje njihove dnevne likvidnosti

I.

Banka se može koristiti sredstvima obvezne rezerve, kod Narodne banke
Hrvatske za pokriće sredstava koja nedostaju na njezinom žiro-računu u
smislu članka 41. stavka 1. Zakona o Službi društvenog knjigovodstva Hrvatske
("Narodne novine", br. 53/91).

Banka se koristi sredstvima obvezne rezerve ako po završenoj dnevnoj
obradi podataka s naloga platnog prometa. kojom su obuhvaćeni i nalozi
po osnovi uključenja sredstava u račun banke, nema pokrića za sve obveze
banke.

II.

Sredstvima obvezne rezerve, u smislu točke 1. ove odluke, banka se može
koristiti neprekidno ili s prekidima najviše deset radnih dana u mjesecu.
Ako se banka koristi sredstvima obvezne rezerve duže od 10 dana u mjesecu
banka je nelikvidna i prema njoj se poduzimaju mjere prema Odluci o načinu
obavljanja kontrole i mjerama prema bankama i drugim financijskim organizacijama.

Sredstva obvezne rezerve koriste se po nalogu Službe društvenog knjigovodstva
Hrvatske.

III.

Banci koja koristi obveznu rezervu ne mogu se odobravati krediti iz
primarne emisije, osim kredita za održvanje dnevne likvidnosti. Banka koja
koristi obveznu rezervu ne može davati nikakve naloge na teret svog žiro-računa,
osim naloga za isplate po štednim i tekućim, te žiro računima građana u
hrvatskim dinarima, sukladno Odluci o posebnom kreditu po štednim ulozima
i tekućim računima građana u hrvatskim dinarima ("Narodne novine",
br 61/91).

Ako se banka u jednom danu koristila obveznom rezervom u iznosu većem
od 30% izdvojenih sredstava radi uspostavljanja i održavanja svoje dnevne
likvidnosti, banka pet radnih dana od dana kad je prestala koristiti obveznu
rezervu ne može Službi društvenog knjigovodstva podnositi naloge za davanje
kredita niti obavljanje drugih plasmana.

Pod kreditima i drugim plasmanima, u smislu ove odluke, razumijevaju
se plasmani propisani Odlukom o metodologiji utvrđivanja ukupnih plasmana
banaka ("Službeni list SFRJ" br. 9/90 i 27/90). međubankarski
plasmani i plasmani u blagajničkim zapisima Narodne banke Hrvatske.

Izuzetno od točke 3. stavka 2. banka može obavljati plasmane u blagajničke
zapise Narodne banke Hrvatske, je banka obavezna upisati prema Odluci o
načinu odrzavanja minimalne likvidnosti banaka ("Narodne novine".
br 61/91), kao i izdvojiti obaveznu rezervu kod Narodne bankc Hrvatske.
ali samo do visine sredstava na žiro-računu ban ke utvrđenog na kraju prethodnog
dana.

Radnim danom, u smislu ove odluke, smatra se i subota.

IV.

O korištenju sredstava obvezne rezerve u smislu ove odluke Služba društvenog
knjigovodstva istog dana obavještava Narodnu banku Hrvatske.

V.

Istovremeno s korištenjem obvezne rezerve banke, u smislu ove Odluke,
Služba društvenog knjigovodstva izdaje nalog za povrat tih sredstava ili
prvog idućeg priljeva sredstava na žiro-račun banke, nakon što banka izvrši
pokriće sredstava koja nedostaju na njezinu žiro-računu u smislu stavka
2. člana 41. Zakona o Službi društvenog knjigovodstva Hrvatske i nakon
podmirenja obveza banke po kreditu po štednim ulozima i tekućim računima
građana u hrvatskim dinarima prema Odluci o načinu i uvjetima odobravanja
posebnog kredita po štednim ulozima i tekućim računima građana u hrvatskim
dinarima ("Narodne novine", br. 61/91).

VI.

Danom stupanja na snagu ove Odluke, prestaje važiti Odluka o načinu
i uvjetima korištenja obvezne rezerve banaka za održavanje njihove dnevne
likvidnosti ("Službeni list SFRJ". br. 22/91).

VII.

Ova odluka stupa na snagu idućeg dana od dana objave u "Narodnim
novinama".

O.br. 69/91.

Zagreb, 30. prosinca 1891.

Guverner Narodne banke Hrvatske

**dr. Ante Čičin-Šain, v. r.**

Odluka, NN 73/1991-1910
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)